సూరజ్ తాల్ సరస్సు

సూర్య భగవానుడి పేరు మీదుగా ఈ సరస్సుకు సూరజ్ తాల్ అని పేరు వచ్చింది. ఇది 800 మీటర్ల (2,600 అడుగులు) పొడవు కలిగి, సముద్ర మట్టానికి 4,890 మీటర్ల (16,040 అడుగులు) ఎత్తులో ఉంది.Lakes
ప్రత్యేకత
ఈ సరస్సు అత్యంత ఎత్తైన సరస్సులలో భారతదేశంలో మూడవదిగా, ప్రపంచంలో 21వదిగా ప్రసిద్ధి చెందింది . ఈ సరస్సు నుండి చంద్రభాగ నది ఏర్పడింది.Training Report on Feasibility Study of Existing Manali-Darcha Highway and Proposed Darcha-Padam Road Using Remote Sensing and GIS Techniques (pages 11-13) 
భౌగోళికం
సూరజ్ తాల్ సరస్సు లాహౌల్ స్పితి జిల్లా కేంద్రమైన కీలాంగ్ నుండి 65 కిమీ (40 మైళ్ళు) దూరంలో ఉంది. లేహ్-మనాలి హైవే అని పిలువబడే జాతీయ రహదారి NH-21 రోడ్డు ద్వారా చేరుకోవచ్చు.  రోహ్తంగ్ పాస్ నుంచి లేహ్ వరకూ ఈ మార్గం శీతాకాలంలో (నవంబర్ నుంచి ఏప్రిల్) అందుబాటులో ఉండదు. ఆ సమయంలో ఈ ప్రాంతం పూర్తిగా మంచుతో నిండి ఉంటుంది. భారతీయ పర్యాటకులతో పాటు విదేశీ పర్యాటకులు కూడా ఈ అందమైన సరస్సుకు ట్రెక్ చేసుకుంటూ వెళ్లడం ఇష్టపడతారు.Lahaul and Spiti District 
వాతావరణం,శీతోష్ణస్థితి
ఇది బారాలచ శిఖరం మార్గంలో ఉన్న భగ నది వలన నిండుతుంది. వాస్తవానికి స్పితి, లడఖ్, జంస్కర్ లకు వెళ్లే రహదారులు కలిసే మార్గం ఇది. కఠినమైన వాతావరణ పరిస్థితుల కారణంగా ఇక్కడి జనాభా చాలా తక్కువ. ఈ ప్రాంతంలో ఉష్ణోగ్రత 13 డిగ్రీల సెల్సియస్ వరకూ పెరుగుతుంది. కనిష్టంగా -27 డిగ్రీలు నమోదు అవుతుంది. ఇక్కడ ఏడాది పొడవునా మంచు కురుస్తుంది.
మూలాలు

వర్గం:సరస్సులు
వర్గం:నీటి వనరులు
వర్గం:హిమాచల్ ప్రదేశ్